ג'רמיין ג'ונס

ג'רמיין ג'וניור ג'ונס (באנגלית: Jermaine Junior Jones; נולד ב-3 בנובמבר 1981 בפרנקפורט) הוא כדורגלן אמריקאי המשחק בעמדת הקשר.

קריירה
ג'ונס נולד בפרנקפורט לאב אפרו-אמריקאי שהיה חייל בצבא ארצות הברית שהוצב במערב גרמניה. כעבור כמה שנים המשפחה עברה לארצות הברית, אך הוריו התגרשו והוא חזר עם אמו לגרמניה. ג'ונס התחיל לשחק בקבוצת הנוער של בונמס, וב-1994 עבר לשחק בקבוצת הנוער של באד פילבל. ב-1995 הוא עבר לשחק בקבוצת הנוער של איינטרכט פרנקפורט.

ב-1999 הוא עבר לקבוצת הבוגרים של איינטרכט פרנקפורט. ב-2004 הוא נמכר לבאייר לברקוזן. ב-2005 הוא הושאל לאיינטרכט פרנקפורט, וחזר אליה סופית בהמשך השנה. ב-2007 הוא נמכר לשאלקה 04. ב-2011 הוא הושאל לשנה אחת לבלקברן רוברס מהפוטבול ליג צ'מפיונשיפ באנגליה. ב-2014 הוא נמכר לבשיקטש מליגת העל הטורקית.

ב-24 באוגוסט 2014 חתם בקבוצה ניו אינגלנד רבולושן מה-MLS לשנה וחצי. ב-4 במרץ 2016 חתם בקולורדו ראפידס לעונה אחת. ב-18 בינואר 2017 חתם בלוס אנג'לס גלאקסי.

קריירה בינלאומית
ב-2001 ג'ונס הצטרף לנבחרת גרמניה עד גיל 21, שם שיחק עד 2003. ב-2008 הוא שיחק מספר משחקים בנבחרת גרמניה, אך לאחר שראה שהוא לא משותף בהרבה משחקים הוא החליט לעבור לנבחרת ארצות הברית ב-2009.

ג'ונס היה אמור להיות בסגל נבחרת ארצות הברית למונדיאל 2010, אך לא הצליח להשתקם מפציעה בזמן. הוא נכלל בסגל הנבחרת למונדיאל 2014 בו הבקיע את שער השוויון נגד  בתיקו 1-1.

קישורים חיצוניים

 

קשרי כדורגל אמריקאים
כדורגלני איינטרכט פרנקפורט
כדורגלני באייר לברקוזן
כדורגלני שאלקה 04
כדורגלני בלקברן רוברס
כדורגלני בשיקטש
כדורגלני ניו אינגלנד רבולושן
כדורגלני לוס אנג'לס גלאקסי
כדורגלני נבחרת גרמניה
כדורגלנים גרמנים
כדורגלני נבחרת ארצות הברית
כדורגלנים אמריקאים
כדורגלני גביע הזהב 2011
כדורגלני מונדיאל 2014
כדורגלני קופה אמריקה 2016
פרנקפורט: כדורגלנים
אמריקאים שנולדו ב-1981